open-index/open-wikipedia-markdown huggingface dataset:
Այս վտանգավոր դուռը դեպի պատշգամբ

**«Այս վտանգավոր դուռը դեպի պատշգամբ»** (), 1976 թվականի խորհրդային գեղարվեստական ֆիլմ, որը նկարահանել է ռեժիսոր Ձիդրա Ռիտենբերգան Ռիգայի կինոստուդիայում։

## Սյուժե
Մանկության տարիներին Ռոլանդը համառությունից ցած է նետվել պատշգամբից և հազիվ է փրկվել մահից։ Ծնողներն այլ ելք չգտնելով՝ մեխերով ամրացրել են այդ վտանգավոր դարձած պատշգամբի դուռը։

Ռոլանդի ծննդյան օրվա առթիվ կազմակերպված տոնին (նա դարձել է տասնութ տարեկան) սիրողական ֆիլմ է ցուցադրվել։ Թաքնված տեսախցիկով նկարահանվել է աղջիկը, որը ժամադրության էր եկել, բայց հանդիպումն այդպես էլ տեղի չի ունեցել։

Ավելի ուշ այդ աղջկան շտապօգնության մեքենայով հիվանդանոց են տանում կոտրված ոտքով։ Ինգան՝ վնասվածքաբանական բաժանմունքի բուժքույրը, տուժածին ավելի մոտ ճանաչելով, ցանկանում է պարզել, թե ով է մեղավոր տեղի ունեցածի համար;

## Դերերում
* Վարիս Վետրա – *Ռոլանդ
* [[Պետերիս Գաուդինշ]] – *Նորմունդ
* Անտրա Լիեդսկալնինյա – *Անիտա
* [[Վիկտոր Լորենց]] – *Վիկտոր
* Լիգիտա Սկուինյա – *Ինգա
* Միրզա Մարտինսոնե – *Էդիտա
* Անդրիս Բերզինշ – *Էրիկ
* Լիգիտա Դեվիցա – *Մարգա
* Անիտա Կվալա – *Թերեզա
* Յանիս Մակովսկիս – *Ժանիս
* Էսմերալդա Էրմալե – ''Մարինա

## Նկարահանող խումբ
* Սցենարի հեղինակ՝ Բրոնիսլավ Պարշևսկայա, Յանիս Սթրեյչ
* Բեմադրող ռեժիսոր՝ Ձիդրա Ռիտենբերգա
* Բեմադրող օպերատոր՝ Հենրիկ Փիլիպսոն
* Բեմադրող նկարիչ՝ Հերբերտ Լիկումս
* Կոմպոզիտոր՝ Ռոմուալդս Կալսոնս
* Մոնտաժող՝ Էրիկա Մեշկովսկա

Ֆիլմի սցենարի (սկզբնական պիեսի) հեղինակը եղել է դասախոս Բրոնիսլավա Պարշևսկայան, որը սյուժեում օգտագործել է իր մասնագիտական փորձը։ Գրական ձևավորումը պատկանում է անվանի կինոռեժիսոր Յանիս Սթրեյչին։

## Ծանոթագրություններ

## Գրականություն
* 

## Արտաքին հղումներ
* Рассказ о фильме «Эта опасная дверь на балкон» на сайте kino-teatr.ru

Կատեգորիա:1970-ականների ռուսերեն ֆիլմեր
Կատեգորիա:1976 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Վիշապների կամուրջ

**Վիշապների կամուրջ** (), ավտոմեքենաների համար նախատեսված կամուրջ Լյուբլյանիցա գետի վրա՝ Լյուբլյանայում, Սլովենիայի մայրաքաղաքի ամենահայտնի և ճանաչելի տեսարժան վայրերից մեկը, ճարտարապետության հուշարձան։

Լյուբլյանիցա գետի վրա առաջին փայտե կամուրջը կառուցվել է Վալենտին Վոդնիկի հրապարակի մոտ 1819 թվականին։ Այն խիստ վնասվել է 1895 թվականի երկրաշարժի հետևանքով։ 1901 թվականին ավստրիացի ինժեներ Յոզեֆ Մելանի և ճարտարապետ Յուրի Զանինովիչի ղեկավարությամբ կառուցվել է նոր եռաթռիչք կամարակապ կամուրջ վիեննական մոդեռնի ոճով։ Վիշապի կամուրջը եվրոպական առաջին երկաթբետոնե կամուրջներից մեկն է, շինարարության ավարտի պահին կամրջի կամարը Եվրոպայում եղել է մեծությամբ երրորդ։ Լինելով Լյուբլյանայի վերակառուցման ծավալուն ծրագրի մի մասը՝ այն կոչվել է «կայսր Ֆրանց Իոսիֆ I-ի հոբելյանական կամուրջ» և նվիրված է Ավստրո-Հունգարիայի միապետի կառավարման 40-ամյակին։ Սակայն պաշտոնական անվանումը ժողովրդականություն չի վայելել, այն հայտնի է դարձել որպես Վիշապի կամուրջ՝ կամրջի երկու կողմերում տեղադրված պատվանդանների վրա վիշապների չորս բրոնզե արձանների շնորհիվ։

Արդեն հռոմեացիների ժամանակ Լյուբլյանայի (այն ժամանակ՝ Հռոմեական գաղութ Էմոն) խորհրդանիշն է եղել արծվառյուծը, որը պատկերված է եղել մասնավորապես տեղական մետաղադրամների վրա։ 13-րդ դարում քաղաքային կնիքի վրա պատկերված  է եղել թևավոր առյուծ։ Մինչև 15-րդ դարն այն արդեն վերածվել է կանաչ վիշապի, որը թևերը տարածել է ամրոցի վրա։ Մինչ օրս կանաչ վիշապը (արդեն եռահարկ սպիտակ աշտարակի վրա կանգնած) պատկերված է  Լյուբլյանայի զինանշանի վրա։ Վիշապի մասին հնագույն ավանդությունը սկիզբ է առնում իլլիրացիներից։ Նրա կերպարը կապվում է արգոնավորդների հետ, որոնք ոսկե գեղմը ձեռք բերելուց հետո Կողքիսից  տուն էին վերադառնում Դանուբ գետով և նրա վտակներով։ Հենց այստեղ՝ Լյուբլյանիցայի ափին, Յասոնը՝ արգոնավորդների առաջնորդը, ըստ լեգենդի, հաղթել է թևավոր օձին և ազատագրել տեղացիներին հավերժական վախից։

Գոյություն ունի նաև ավելի նոր լեգենդ՝ կապված կամուրջը պաշտպանող վիշապների հետ. ըստ դրա՝ երբ կամրջով անցնում է կույս աղջիկ, վիշապները սկսում են թափահարել իրենց պոչը։

## Ծանոթագրություններ

Կատեգորիա:Եվրոպայի կամուրջներ
Կատեգորիա:Մոդեռն ճարտարապետություն
Կատեգորիա:Սլովենիայի շենքեր և կառույցներ
Սև խեցգետնի չանչերում

**«Սև խեցգետնի չանչերում»** (), խորհրդային արկածային գեղարվեստական ֆիլմ, որը նկարահանել է ռեժիսոր Ալեքսանդր Լեյմանիսը Ռիգայի կինոստուդիայում։

## Սյուժե
Լատվիա, XVII դարի վերջ։ Երկրում տիրապետության և իշխանության հավակնում են Կուռլանդիայի դուքսը, Լեհաստանի թագավորը և գերմանական բարոնները։ Այս քաղաքական խառնաշփոթում հնարավոր են ամենաանսպասելի արկածները։ Ամենից շատ այդ պահանջներից ու վեճերից տուժում են գյուղացիները։ Ֆիլմը պատմում է այն մասին, թե ինչպես են շնապան Յանիսը, նրա հարսնացու Մարան և ընկերը՝ դարբին Մարտինշը, լեհ դեսպանների իրավունքով դարձել դուքսի պատվավոր հյուրերը, իսկ սուրհանդակները բանտ են ուղարկվել որպես ճորտեր։

## Դերերում
* Լիլիտա Օզոլինիա – *Մարա (կրկնօրինակել է Ելենա Ստավրոգինան)
* Ուլդիս Դումպիս – *Յանիս (կրկնօրինակել է Գելի Սիսոևը)
* Ուլդիս Վազդիկս – *Մարտինշ (կրկնօրինակել է Պավել Կաշլակովը)
* Գունար Ցիլինսկի – *դուքս (կրկնօրինակել է Իգոր Դմիտրիևը)
* Բայբա Ինդրիքսոնե – *դքսուհի (կրկնօրինակել է Գալինա Ստեցենկոն)
* Էլզա Ռաձինյա – *Մարայի մայրը
* Էդուարդ Պավուլս – *Հագեն (կրկնօրինակել է Իգոր Եֆիմովը)
* Վայրոնիս Յականս – *բարոն Հեքսենբերգ (կրկնօրինակել է Ալեքսանդր Դեմյանենկոն)
* Վալենտինսը Սկուլմե – *քահանա (կրկնօրինակել է [[Բորիս Առաքելով]]ը)
* [[Էվալդս Վալտերս]] – *կառավարիչ
* Էդգար Սուկուրս
* Յանիս Գրանտինշ
* Էգոնս Բեսերիս
* Այվարս Սիլինշ – ''Կարլիս

Ֆիլմը կրկնօրինակվել է ««Լենֆիլմ» կինոստուդիայում․ 
* Կրկնօրինակման ռեժիսոր՝ Իոսիֆ Գինդին
* Հնչյունային օպերատոր՝ Աննա Վոլոխովա

## Նկարահանող խումբ
* Սցենարի հեղինակներ՝ Ալեքսանդր Լեյմանիս, Յանիս Աներաուդս
* Բեմադրող ռեժիսոր՝ Ալեքսանդր Լեյմանիս
* Բեմադրող օպերատոր՝ Մարտինշ Կլեյնս
* Կոմպոզիտոր՝ Ռայմոնդ Պաուլս
* Բեմադրող նկարիչ՝ Դայլիս Ռոժլապա
* Հնչյունային օպերատոր՝ Իգոր Յակովլև
* Խմբագիր՝ Ա. Վանագա
* Տնօրեն՝ Մարկ Ցիրելսոն
* Վոկալ՝ Նորա Բումբիերե և Վիկտոր Լապչենոկ

## Ծանոթագրություններ

## Արտաքին հղումներ
* 

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1975 ֆիլմեր
Կատեգորիա:Խորհրդային արկածային ֆիլմեր
Կատեգորիա:Բնօրինակում անաղբյուր հոդվածներ
Վահիդ Ջալալզադե

**Վահիդ Ջալալզադե** (, ), իրանցի քաղաքական գործիչ, Արևմտյան Ադրբեջան նահանգի նահանգապետը (2009-2013) Մահմուդ Ահմադինեժադի կառավարությունում։

## Կենսագրություն
Ծնվել է 1968 թվականին, Ուրմիայում։ 2021 թվականի հունիսի 21-ին, Վահիդ Ջալալզադեն Իսլամական խորհրդարանի Ազգային անվտանգության և արտաքին քաղաքականության հանձնաժողովի ղեկավար է ընտրվել հանձնաժողովի անդամների ձայների մեծամասնությամբ։

## Ծանոթագրություններ
Computer Bild

**Computer Bild**, գերմանական համակարգչային տեխնոլոգիաններին նվիրված պարբերական, որը թողարկվում է 2 շաբաթը մեկ անգամ և հրապարակվում է Axel Springer SE հրատարակչության կողմից։ Այն հրապարակվում է իննը երկրերում, և համարվում է համակարգչային թեմատիկային վերաբերվող ամենաշատ վաճառված պարբերականը Եվրոպայում։

## Պատմություն
thumb|Լոգո
Computer Bild-ը առաջին անգամ հրապարակվել է 1996 թվականին։ Խմբագիրը Ակսել Թելզերովն է, ով զբաղեցնում է այս պաշտոնը 2012 թվականի փետրվարից, իսկ նախորդ խմբագիրը՝ Հանս Մարտին Բերրն էր, ով այդ պաշտոնին էր 2006 թվականի հեկտեմբերից։ Պարբերականի կազմավորումից ի վեր ամսագրի ղեկավարն էր Հարալդ Կուպեկնը, ով այդ պաշտոնը թողեց 2006 թվականին։

Գերմանիայում պարբերականը լույս է տեսում ամեն 2 շաբաթը մեկ անգամ։ Պարբերականը ունի նաև լեհական հրատարակչություն, որը համարվում է Axel Springer SE-ի դուստր ընկերություն և կրում է Axel Springer Polska անվանումը։ Պարբերականը ադապտացվում է այն երկրի հետ, որտեղ այն թողարկվում է։

## Շրջանառություն
Computer Bild պարբերականը 2001 թվականի տվյալներով վաճառել էր ավելի քան 1,057,000 օրինակ։ Պարբերականի իտալական տարբերակը մինչև 2007 թվականը գրանցել էր 36,082 վաճառված օրինակ։ Գերմանիայում վաճառված պարբերականների թիվը 2010 թվականին հասավ 686,527 օրինակի։ 2012 թվականի տվյալներով, Գերմանիայում պարբերականի վաճառքի թիվը նվազել է դառնալով 505,600։

## Ծանոթագրություններ

Կատեգորիա:Համակարգչային տեխնոլոգիաներ
Կատեգորիա:Պարբերականներ ըստ տեսակի
Կատեգորիա:Տեղեկատվական տեխնոլոգիաներ
Սալվատորե Ֆերրագամո թանգարան

**Սալվատորե Ֆերրագամո թանգարան**, նորաձևության թանգարան՝ նվիրված կոշիկի իտալացի դիզայներ Սալվատորե Ֆերրագամոյի կյանքին ու գործունեությանը և նրա համանուն ընկերությանը։ Թանգարանում առկա է կոշիկների 10000 մոդել, որոնք ստեղծվել և պատկանել են Ֆերրագամոյին 1920-ական թվականներից մինչև նրա մահը՝ 1960 թվականը։ Ֆերագամոյի մահից հետո նրա այրին և երեխաները հավաքածուն ընդլայնել են։ Թանգարանը ներառում է նաև ֆիլմեր, մամուլի անդրադարձներ, գովազդային նյութեր, հագուստ և աքսեսուարներ 1950-ականներից մինչև մեր օրերը։

Թանգարանը բացվել է 1995 թվականի մայիսին՝ Ֆերրագամո ընկերության շռնդալից հաջողությունից հետո։ Թանգարանը գտնվում է պատմական Սպինի Ֆերոնի պալատում (), որը Ֆերրագամոն գնել է 1930-ականներին։

Թանգարանում առկա կոշիկների հավաքածուն փաստում է Սալվատորե Ֆերրագամոյի գործունեության ողջ շրջանը, 1927 թվականին Իտալիա վերադառնալուց մինչև 1960 թվական՝ նրա մահը, ներկայացնում է Սալվատորեի տեխնիկական և գեղարվեստական կարողությունը, թե ինչպես գույների ընտրության, ֆանտազիայի միջոցով, մոդելների և նյութերի փորձարկմամբ նա կարողացել է հիմնարար ներդրում ունենալ «Made in Italy»-ի զարգացման և հաստատման գործում։

## Պատկերասրահ

Museo ferragamo, campionario storico di calzature femminili 05.JPG|Կանացի կոշիկի պատմական մոդելներ
Salvatore ferragamo, sandalo, 1942.JPG|Սալվատորե Ֆերրագամո, սանդալ 1942 
Salvatore ferragamo, modello di sandalo ispirato all'egitto, 1930.JPG|Սալվատորե Ֆերրագամո, սանդալի մոդել՝ ոգեշնչված Եգիպտոսից, 1930
Museo Ferragamo - forme.jpg|Փայտե մոդելներ Հոլիվուդյան դիվաների համար
Salvatore ferragamo, sandalo per judy garland, 1938.JPG|“zeppa” կոչվող կոշիկի մոդելը ստեղծվել է 1938 թվականին Ջուդի Գարլանդի համար


## Ծանոթագրություններ

## Արտաքին հղումներ
*Պաշտոնական կայք

Կատեգորիա:1995 հիմնադրումներ Իտալիայում
Կատեգորիա:1995 հիմնադրված թանգարաններ
Կատեգորիա:Կոշիկի թանգարաններ
Կատեգորիա:Նորաձևության թանգարաններ
Կատեգորիա:Ֆլորենցիայի թանգարաններ
Էմմա Դ'Արսի

**Էմմա Զիա Դ'Արսի** (, ), անգլիացի կինոյի, հեռուստատեսության և թատրոնի դերասան, առավել հայտնի է «Վիշապի տունը» հեռուստասերիալում կերտած Ռեյնիրա Թարգարիենի դերով։

## Վաղ կյանք
Ծնվել է 1992 թվականի հունիսի 27-ին Լոնդոնում։ Հաճախել է Օքսֆորդի համալսարանի Ռասկինի արվեստի դպրոցը, որտեղ կերպարվեստ է ուսումնասիրել։ The Yard Theatre-ում մասնակցել է «Ռոմեո և Ջուլիետ» և այլ ստեղծագործությունների բեմադրություններին։ Նա նաև մասնակցել է Almeida Theatre, West Yorkshire Playhouse, Arcola Theatre և Oxford Playhouse թատրոնների ներկայացումներին։

## Կարիերա
Բացի թատրոնում ներկայացումներին մասնակցելուց, նա նաև հանդես է եկել մի քանի հեռուստատեսային արտադրություններում, ինչպիսին է 2020 Amazon Prime Video հարթակի «Ճշմարտություն որոնողներ» սարսափ կատակերգությունը։ Նա նաև հայտնվել է BBC One հեռուստաալիքի և Նեթֆլիքս հարթակի «Wanderlust» հեռուստասերիալում, ինչպես նաև Amazon Prime Video հարթակի «Հաննա» սերիալի երկրորդ սերիայում։ Նա նաև հայտնվել է 2020 թվականի «Սխալ պահվածք» կատակերգական դրամայում։

2020 թվականի դեկտեմբերին Դ'Արսին միացել է HBO հեռուստաալիքի «Գահերի խաղը» հեռուստասերիալի (2011–2019) փրիքվել՝ «Վիշապի տունը» հեռուստասերիալի գլխավոր դերասանական կազմին՝ որպես Ռեյնիրա Թարգարիեն։ Սերիալի արտադրությունը սկսվել է 2021 թվականի ապրիլին, իսկ տաս սերիայից բաղկացած առաջին եթերաշրջանի պրեմիերան տեղի է ունեցել 2022 թվականի օգոստոսին։

## Անձնական կյանք
Դ'Արսին ոչ-բինար է։

## Ֆիլմագրություն
### Ֆիլմ

### Հեռուստատեսություն

### Տեսահոլովակ

## Ծանոթագրություններ

Կատեգորիա:21-րդ դարի անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի հեռուստատեսային դերասանուհիներ
Կատեգորիա:Անգլիացի կինոդերասանուհիներ
Ռոսսիմոդա կոշիկի թանգարան

**Ռոսսիմոդա կոշիկի թանգարան** (), թանգարան Իտալիայի Վենետիկ գավառի Ռիվիերա դել Բրենտայի երկայնքով ձգվող Ստրա կոմունայի տասնյոթերորդ դարի Վիլլա Ֆոսկարինի Ռոսսի ճարտարապետական համալիրի գլխավոր վիլլայում։ Թանգարանը ներկայացնում է կանացի կոշիկների ավելի քան 1700 մոդելների հավաքածու, որոնք արտադրվել են համանուն կոշիկի գործարանի կողմից՝ բարձր նորաձևության տների հետ համագործակցությամբ։

## Պատմություն
Թանգարանը հիմնադրվել է 1995 թվականին՝ կոշիկի Rossimoda footwear ընկերության հիմնադիր Լուիջինո Ռոսիի կամքով։ Ի սկզբանե ստեղծվել է ընկերության բիզնես պատմությունը փաստելու համար, այնուհետև թանգարանն ավելի մեծ դեր է ստանձնել՝ վավերագրելու Ռիվիերա դել Բրենտայի ավանդական կոշիկները, ի լրումն հին վենետիկյան ավանդույթների և միջազգայնորեն ճանաչված դիզայներների կոշիկների ցուցադրման։

## Հավաքածուներ
Թանգարանում պահվում են ամբողջ աշխարհի նորաձևության դիզայներների ստեղծած ավելի քան 1500 մոդելներ, ինչպես նաև այնպիսի ժամանակակից արվեստագետների աշխատանքներ, ինչպիսիք են  Էնդի Ուորհոլը և Ալեն Ջոնսը։

700 քառակուսի մետր ցուցասրահում՝ XVII դարի հեղինակավոր սրահների երկու հարկերում են գտնվում Vigo ընկերության և աշխարհի առաջատար նորաձևության տների հետ համագործակցության նախատիպերը։ Առաջին հարկում ներկայացված են այնպիսի ամերիկացի դիզայներներ, ինչպիսիք են Դոնա Կարանը, Մարկ Ջեյկոբսի Marc-ը, Porsche-ն, իսկ վերևի հարկում եվրոպական և միջերկրածովյան դիզայներների հետ համագործակցությունն է, ներառյալ Էմիլիո Պուչի, Yves Saint Laurent, Givenchy, Dior, Roger Vivier, Ֆենդի, Քրիստիան Մարի Մարկ Լակրուա), Céline, Կենզո, որոնց ավելի շատ տարածք է հատկացվել։

Թանգարանը ներառում է նաև տպագրություններ, գծանկարներ և քանդակներ Լուիջինո Ռոսսիի արվեստի մասնավոր հավաքածուից, այդ թվում Լակրուայի և Կարլ Լագերֆելդի բնօրինակ էսքիզներից, Էնդի Ուորհոլի տպագրությունների վերարտադրություններից, Ալենի Ջոնսի և Դանիել Սպոերիի քանդակներից։

## Պատկերասրահ

17th century man shoe1.JPG|17-րդ դարի տղամարդու կոշիկ
18th century shoe1.JPG|18-րդ դարի կոշիկ
19th century clerical shoe1.JPG|Եկեղեցական կոշիկ կարմիր կտորից և կաշվե ներբանից, 19-րդ դար
Venetian woman shoe2.JPG|Վենետիկյան կանացի կոշիկ


## Ծանոթագրություններ

## Արտաքին հղումներ
* 

Կատեգորիա:1995 հիմնադրումներ Իտալիայում
Կատեգորիա:Կոշիկի թանգարաններ
Կատեգորիա:Վենետիկի թանգարաններ
Թեոդոր Շասերիո

**Թեոդոր Շասերիո** (, ), ֆրանսիացի գեղանկարիչ և գրաֆիկ, դիցաբանական թեմատիկայով դիմանկարների և նկարների հեղինակ։

## Կենսագրություն
Թեոդոր Շասերիոն Բենուա Շասերիոյի որդին է։ Կրթություն է ստացել Փարիզի գեղարվեստի դպրոցում, ապա Էնգրի արվեստանոցում։ Թեդորը եղել է Էնգրի ամենակրտսեր աշակերտը, սակայն նկարիչը նրան անվանում էր «գեղանկարչության ապագա Նապոլեոն»։ Վաղ շրջանում Շասերիոն նկարել է դասական և կրոնական սյուժեներով՝ ուշադրությունն առավելապես սևեռելով նկարի ոճի և պատկերի արտաքին տեսքի վրա։ Հետագայում միացել է ռոմանտիկների հոսանքին և սկսել է ընդօրինակել Դելակրուային։ Այս երկրորդ ուղղության մեջ նա հմտացավ Ալժիր այցելելուց հետո, որտեղ ձեռք բերեց հարավային արևի ջերմությունն ու շոգը փոխանցելու բացառիկ հմտություն և բացահայտեց տեղի կենցաղն ու կերպարներին։

Թեոդոր Շասերիոյի վաղ շրջանի աշխատանքներից են «Տրոյական գերուհիները ծովափին», «Սուսաննան և ճգնավորները», «Վեներա Անադիոմենա», «Ծովահարսերի ձեռքով ժայռին գամված Անդրոմեդան», «Քրիստոսը Ձիթենյաց լեռան վրա»։

Ուշ շրջանի նկարներից են «Շաբաթը հրեական Կոնստանինա թաղամասում», «Արաբ հեծյալները մարտի դաշտից տանում են իրենց ընկերների մարմինները», «Արաբ շեյխերը գնում են մարտի», «Ջերմասենյակները պոմպեյական թերմերում» (Փարիզ, Օրսե թանգարան), «Հանգստացող լողորդուհին» և այլ աշխատանքներ։

Գեղանկարներից բացի՝ Շասերիոն ստեղծել է օֆորտների շարք շեքսպիրյան «Օթելլոյի» (15 թիթեղ) և «Համլետի» 30 (թիթեղ)։

Նկարիչը մահացել է Փարիզում և թաղվել է Մոնմարտրում։

## Պատկերասրահ

Պատկեր:1840 Chasseriau Theodore - Andromeda Chained to the Rock by the Nereids.jpg|«Ծովահարսերի ձեռքով ժայռին գամված Անդրոմեդան»
Պատկեր:Théodore Chassériau 003.jpg|«Երկու քույր». 1843
Պատկեր:Banquo.jpg|Բանկոյի ուրվականը երևում է Մակբեթին
Պատկեր:Chassériau Esther 1841.jpg|«Էսֆիրայի պճնվելը»
Պատկեր:Théodore Chassériau - Ali-Ben-Hamet, Caliph of Constantinople and Chief of the Haractas, Followed by his Escort.JPG|«Խալիֆ Կոնստանդին», 1845


## Գրականություն
* 
* 
* 
* 
* 
* 

## Ծանոթագրություններ

Կատեգորիա:19-րդ դարի ֆրանսիացի նկարիչներ
Կատեգորիա:Դիմանկարիչներ
Կատեգորիա:Նկարիչներ այբբենական կարգով
Կատեգորիա:Ֆրանսիացի դիմանկարիչներ
Կատեգորիա:Ֆրանսիացի նկարիչներ
Կատեգորիա:Ֆրանսիացի ռոմանտիստ նկարիչներ
Կատեգորիա:Ռոմանտիստ արվեստագետներ
Կատեգորիա:Ֆրանսիացի գրաֆիկներ
Տրոիցկիի էտյուդ

**Տրոիցկիի էտյուդ**, ռուս շախմատային կոմպոզիտոր Ալեքսեյ Տրոիցկիի հայտնի էտյուդը, որտեղ վերջնախաղում սպիտակների միայնակ փիղն իր արքայի օգնությամբ մատ է հայտարարում սևերի արքային։ Էտյուդն առաջին անգամ տպագրվել է 1895 թվականին՝ «Նոր ժամանակ» ամսագրում։

**Լուծում:**
**1. Փh6+ Աg8 2. g7 Աf7**
(2…e6+ 3. Աd6!! Աf7 4. Աe5 Աg8 5. Աf6; 2…e5 3. Աe6)
**3. g8Թ+!!** **Ա:g8 4. Աe6 Աh8 5. Աf7 e5 6. Փg7#**

## Ծանոթագրություններ

## Աղբյուրներ
* Мат одиноким слоном // «Ладья», № 6 (117) 31 марта 2006.
*Нежметдинов Р. Г. Шахматные уроки для начинающих. — Litres. — 2014. — С. 60. — ISBN 9785457489660.

Կատեգորիա:Շախմատային մատեր
Քվինսի

**Քվինսի** (.  ), նավահանգստային քաղաք ԱՄՆ-ում՝ Մասաչուսեթս նահանգի Նորֆոլկի շրջանում, Ատլանտյան օվկիանոսի Քվինսի ծովածոցի ափին։ Նահանգի մայրաքաղաքի՝ Բոստոնի հարավային արվարձանն է։ Զբաղեցնում է 69,69 քառակուսի կիլոմետր տարածք, որի 38.41%-ը՝ ջրային։ 2020 թվականի տվյալներով բնակչության թվաքանակը եղել է 101.636. այդ ցուցանիշով Քվինսին առաջին տեղն է զբաղեցնում Նորֆոլկի շրջանում և յոթերորդ տեղը՝ Մասաչուսեթս նահանգում։ Քվինսին հայտնի է «Նախագահների քաղաք» և «Ամերիկյան երազանքի հայրենիք» մականուններով (բանն այն է, որ այստեղ են ծնվել ԱՄՆ-ի նախագահներից երկուսը՝ Ջոն Ադամսը և նրա որդին՝ Ջոն Քվինսի Ադամսը)։

Հիմնադրվել է 1625 թվականին, կարճ ժամանակով Դորչեսթերի,  ապա՝ Բրեյնթրիի մաս կազմել։ 1792 թվականին առանձնացվել է և որպես մի նոր բնակավայր՝ կոչվել գնդապետ Ջոն Քվինսիի անունով (վերջինս հետագայում ԱՄՆ-ի նախագահ ընտրված Ջոն Քվինսի Ադամսի մոր՝ Էբիգեյլ Ադամսի պապն էր և հենց նրա պատվին էին Ջոն Քվինսի անունը տվել թոռին)։ 1888 թվականին բնակավայրը քաղաքի կարգավիճակ է ստացել։

Մեկ դարից ավելի քաղաքը համբավվել է որպես գրանիտի արտադրության կենտրոն և ամերիկյան առաջին առևտրային երկաթուղու՝ «Գրանիտային երկաթգծի» բնօրրան։ Քվինսիի տնտեսության կարևոր ճյուղերից է եղել և շարունակում է մնալ նավաշինությունը։ 20-րդ դարում այստեղ հիմնադրվել և իրենց գործունեությունն են ծավալել հյուրանոցային Howard Johnson's և հրուշակեղենի արտադրության Dunkin' Donuts ընկերությունները։

## Պատկերասրահ

File:John Adams birthplace, Quincy, Massachusetts.JPG|Տունը, որտեղ ծնվել է ԱՄՆի նախագահներից Ջոն Ադամսը
File:Old House, Quincy, Massachusetts.JPG|Ադամսների գերդաստանի չորս սերունդների հայրենի օջախը՝ Peacefield-ը
File:Josiah Quincy House, Quincy, Massachusetts.JPG|Josiah Quincy House-ը
File:Graves of the Adams, Quincy, Massachusetts.JPG|Նախագահներ Ջոն Ադամսի և Ջոն Քվինսի Ադամսի ու նրանց կանանց շիրիմները Քվինսիի ծխական եկեղեցու՝ ընտանեկան դամբանին հատկացված մասում
File:Thomas Crane Public Library Quincy MA.jpg|Հանրային գրադարանը
File:Quincy Quarries Reservation June 2009 3.jpg|Quincy Quarries Reservation արգելոցում
File:Wollastonbeachtoboston.jpg|Ծովածոցը Ուոլաստոն լողափից
File:USS Salem museum.jpg|ԱՄՆ-ի նավաշինության թանգարանի ցուցանմուշներից մեկը
File:Bellotti Courthouse Quincy 2019.jpg|Արևելյան Նորֆոլկի շրջանային դատարանը (Francis X. Bellotti Courthouse)
File:St. John the Baptist Church Quincy interior 2019a.jpg|Սուրբ Հովհաննես Մկրտիչ կաթոլիկական եկեղեցու ներսը
File:Kelley Armory.jpg|Մասաչուսեթսի ազգային գվարդիայի Քելիի անվան զինանոցը Ուոլաստոնում 


## Ծանոթագրություններ

## Արտաքին հղումներ
*Պաշտոնական կայքէջը
*Discover Quincy – Quincy tourism information

Կատեգորիա:ԱՄՆ-ի բնակավայրեր
Կատեգորիա:ԱՄՆ-ի նավահանգիստներ
Կատեգորիա:Մասաչուսեթսի քաղաքներ
Կատեգորիա:Ատլանտյան օվկիանոսի նավահանգիստներ
Assassin’s Creed Mirage

**Assassin’s Creed Mirage**, գործողությունների դերային խաղ, որը պատրաստվում է թողարկվել 2023 թվականին։ Մշակվում է Ubisoft Bordeaux ստուդիայում և Ubisoft հրատարակչության կողմից։ Համարվում է Assassin’s Creed խաղաշարքի տասներեքերրորդ մասը և Assassin’s Creed Valhalla-ի հաջարդողն է։ Խաղի դեպքերը զարգանում են Բաղդադում իններորդ դարում, իսկ գլխավոր հերոսը՝ Բասիմ իբն Իսհակովն է՝ գող, որը հետագայում դառնում է ասսասինների վարպետ, պայքարելով խաղաղության համար և Տաճարականների միաբանություն ազատության համար։ Ավելի վաղ հայտնվել է Assassin’s Creed Valhalla-ում։ Խաղը նման է լինելու Assassin’s Creed-ի առաջին տարբերակին՝ հիմնական շեշտը դրվելու է գողություններին, պարկուրին և սպանություններին։

Խաղը հասանելի է լիելու Microsoft Windows օպերացիոն համակարգի և PlayStation 4, PlayStation 5, Xbox One, Xbox Series X/S խաղային համակարգերի համար և հասանելի կդառնա Amazon Luna-ում 2023 թվականին։

## Գեյմփլեյ
Խաղի գեյմփլեյը հիշեցնում է խաղի ավելի հին տարբերակնները՝ հիմնականում շեշտը դրված է պատմության վրա, և համեմատաբար ավելի քիչ ուշադրություն է դարձվել դերային խաղերի վրա, ի տարբերություն Assassin’s Creed Valhalla-ի։ Խաղ ի դեպքերը զարգանում են Բաղդատում, որը բաժանված է չորս տարբեր շրջանների։ Շրջաններից մեկը Ալամուտն է՝ ասսաինների հավաքակայանը։ Պարկուրը, մոտ տարածության կռիվները և գաղնագողի կատարվող գործողությունները դառանալու են խաղի հիմնական էլեմենտները։ «Սև արկղ» առաջդրանքում Բասիմը պետք է գաղտնագողի հետևի շրջապատող միջավայրը և գտնի տարբերակններ գաղնի նպատակներին մոտենալու։ Բացի դա, հերոը ունի զինատեսաների մեծ ընտրանի, այդ թվում շեղբ՝ ասսասինների հիմնական զենքը։

## Սյուժե
Խաղի դեպքերը զարգանում են իններորդ դարում, Assassin’s Creed Valhalla-ում նկարագրված դեպքերից առաջ և իրենից ներկայացնում է պատմություն, որում Բասիմը փողոցային ավազակից դառնում է վարձու մարդասպան աշխատելով Ռոշանի համար։

## Մշակում
Խաղը համարվում է Assassin’s Creed շարքի ոչ հիմնական նախագիծ, իսկ խաղի տևողությունը կազմում է 15-20 ժամ։ Մշակումը մեկնարկել է խաղաշարի 15 ամյակի պատվին, որում օգտագործվել է նախկին տարբերակների համար նախատեսված տեխնոլոգիանները, որը հարգանքի տուրք է մատուցում բնօրինակ խաղին։ Խաղը ցուցադրվել է 2022 թվականի սեպտեմբերի 10-ին և պատրաստ կլինի թողարկման համար 2023 թվականին Windows օպերացիոն համակարգի և PlayStation 4, PlayStation 5, Xbox One և Xbox Series X/S խաղային համակարգերի համար։

## Ծանոթագրություններ

Կատեգորիա:Խաղեր ըստ վայրի
Կատեգորիա:Համակարգչային խաղեր այբբենական կարգով
Վլադիմիր Գոլուբև

**Վլադիմիր Եվգենևիչ Գոլուբև** (, ), խորհրդային ֆուտբոլիստ, պաշտպան, խորհրդային և ռուս ֆուտբոլային մարզիչ, ԽՍՀՄ սպորտի վարպետ (1972)։

## Կենսագրություն
Եղել է «Զենիթի» մանկապատանեկան մարզադպրոցի սան։ Առաջին մարզիչը եղել է Բորիս Լևին-Կոգանը։ Իր ամբողջ կարիերան անցկացրել է «Զենիթում» (1968-1981)։  Համարվել է թիմի պատմության ամենաուժեղ պաշտպաններից մեկը։ 1970-ականների կեսերին հրավեր է ստացել «Կիևի» և «Մոսկվայի» Դինամոյից, սակայն որոշում է կայացրել և մնացել «Զենիթում», որի կազմում անցկացրել է 384 հանդիպում։ Այդ ցուցանիշով նա չորրորդ տեղն է զբաղեցրել ակումբի պատմության մեջ։ 1980 թվականին դարձել է ԽՍՀՄ 1980 թվականի առաջնության բրոնզե մեդալակիր։

ԽՍՀՄ հավաքականի կազմում անցկացրել է 3 հանդիպում, 1 հանդիպում օլիմպիական հավաքականի կազմում։

1987 և 1989 թվականներին եղել է Զենիթի գլխավոր մարզիչը, 1988-1989 և 2006-2008 թվականներին՝ «Զենիթ»֊2֊ի գլխավոր մարզիչը։ 2006 թվականի նոյեմբերին նա գլխավորել է Երկրորդ դիվիզիոնի Արևմտյան գոտու թիմը, որը հաղթել է Նադեժդայի մրցաշարում։

2018 թվականի հուլիսին նշանակվել է «Լենինգրադեց» ակումբի մարզչի օգնական։ Բորիս Ռապոպորտի հետ եղել է «Զենիթի» մանկապատանեկան մարզադպրոցի մարզիչ։

Վլադիմիր Գոլուբևը մահացել է 2022 թվականի սեպտեմբերի 19֊ին։

## Ծանոթագրություններ

## Արտաքին հղումներ
* Статистика на сайте zenit-history.ru

Կատեգորիա:Զենիթի ֆուտբոլիստներ
Կատեգորիա:ԽՍՀՄ հավաքականի ֆուտբոլիստներ
Կատեգորիա:ԽՍՀՄ սպորտի վարպետներ
Կատեգորիա:Խորհրդային ֆուտբոլային մարզիչներ
Կատեգորիա:Խորհրդային ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլիստներ այբբենական կարգով
Մոտկան (հնավայր)

**Մոտկան** (նաև՝ **Մոտկանբերդ**), հնավայր, քաղաքատեղի Հայաստանի Արագածոտնի մարզում, Ուջան գյուղի մոտ, նրա հյուսիսային կողմում։ Քաղաքատեղիի ամրոցը ներառված է՝ Ուջանի պատմության և մշակույթի անշարժ հուշարձանների ցանկում։

## Պատմություն
Քաղաքատեղին թվագրվում է մ․թ․ա․ 3-րդ հազարամյակով։ Այն փռված է երեք բլուրների վրա։ Կենտրոնական բլուրը, որը միառժամանակ եղել է միջնաբերդ շրջապատված է եղել մի քանի շարք բազալտե խոշոր քարերով շարված պարիսպներով, որոնք տեղ-տեղ ունեցել են 6 մետր բարձրություն։ Միջնաբերդում նկատելի են մոնումենտալ ճարտարապետական շինությունների ավերակներ, ճանապարհների առանձին հատվածներ։ Ուշադրության արժանի է հատկապես միջնաբերդի հոյսւսիային մուտքի համար բազալտի ժայռի մեջ փորված մոտ 150 մ երկարությամբ, 4 մ լայնությամբ ու 3 մ խորությամբ ճանապարհահատվածը։ Հնավայրը զբաղեցնում է ավելի քան 50 հեկտար տարածություն, իսկ մեկ այլ տեղեկությամբ՝ 100 հեկտար տարածություն։ Քաղաքատեղին կազմված է՝ մ․թ․ա․ 3-րդ հազարամյակով թվագրվող «Մոտկան բերդ» ամրոցով ու նրանից հյուսիս և հյուսիս-արևելք գտնվող դամբարանադաշտով։

## Պատկերասրահ

Ուջան ԱՄՐՈՑ «ՄՈՏԿԱՆ ԲԵՐԴ»4-18.JPG|Քաղաքատեղիի պարիսպները
Ուջան ԱՄՐՈՑ «ՄՈՏԿԱՆ ԲԵՐԴ»4-10.JPG|Հատված քաղաքատեղիից
Ուջան ԱՄՐՈՑ «ՄՈՏԿԱՆ ԲԵՐԴ»4-20.JPG|Տեսարան միջնաբերդից․ առաջին պլանում Ուջան գյուղն է
Ուջան ԱՄՐՈՑ «ՄՈՏԿԱՆ ԲԵՐԴ»4-22.JPG|Պարսպաշարերի խոշոր քարերը
Ուջան ԱՄՐՈՑ «ՄՈՏԿԱՆ ԲԵՐԴ»4-23.JPG|Քաղաքատեղին միջնաբերդից
Ուջան ԱՄՐՈՑ «ՄՈՏԿԱՆ ԲԵՐԴ»4-24.JPG|Կոթողի պատվանդան
Ուջան ԱՄՐՈՑ «ՄՈՏԿԱՆ ԲԵՐԴ»4-25.JPG|Քաղաքատեղիի միջնաբերդը՝ Մոտկան բերդ
Ուջան ԱՄՐՈՑ «ՄՈՏԿԱՆ ԲԵՐԴ»4-32.JPG|Հատված քաղաքատեղիից
Ուջան ԱՄՐՈՑ «ՄՈՏԿԱՆ ԲԵՐԴ»4-36.JPG|Ուշ շրջանի խաչքար
Ուջան ԱՄՐՈՑ «ՄՈՏԿԱՆ ԲԵՐԴ»4-47.JPG|Ուշ շրջանի խաչքարաբեկոր
Ուջան դամբարանադաշտ4.1-1.JPG|հարակից դամբարանադաշտը


## Ծանոթագրություններ

Կատեգորիա:Արագածոտնի մարզի հնավայրեր
Կատեգորիա:Արագածոտնի մարզի քաղաքատեղիներ
Կատեգորիա:Ուջանի հուշարձաններ
Ջերմուկի հրետակոծություն (2022)

**Ջերմուկի հրետակոծություն**, Հայաստանի Վայոց ձորի մարզի Ջերմուկ քաղաքի հրետակոծությունը տեղի է ունեցել 2022 թվականի սեպտեմբերի 13-ից մինչև սեպտեմբերի 15-ը՝ Հայ-ադրբեջանական պատերազմի ընթացքում՝ ադրբեջանական զինված ուժերի նախահարձակ ահաբեկչական գործողությունների ժամանակ։ Հայաստանի Հանրապետության ինքնիշխան տարածքի նկատմամբ Ադրբեջանի զինված ուժերի կողմից սկսած լայնածավալ ագրեսիայի ժամանակ կիրառվել է` խոշոր տրամաչափի զինատեսակներ, հրետանի, հրթիռային համակարգեր, անօդաչու թռչող սարքեր։

## Նախապատմություն
### Արցախյան շարժում

### Արցախյան ազատամարտ

### 44-օրյա պատերազմ

[275x275px|մինի|աջից|2020 թվականի [Արցախում հրադադարի մասին համաձայնագիր (2020)|Արցախում հրադադարի մասին համաձայնագրով ձևավորված քարտեզը:]]

### Ադրբեջանական զինուժի ներխուժումը Հայաստան

[278x278px|մինի|աջից|[Ադրբեջանական զինուժի ներխուժումը Հայաստան (Կութ, Վերին Շորժա, Մեծ Իշխանասար, 2021)]]

## Պատմություն

### Սեպտեմբերի 13
Ժամը 03։00-ին Հայաստանի մարդու իրավունքների պաշտպանը հայտարարություն է տարածում, ըստ որի ադրբեջանական զինված ուժերի կողմից տարբեր զինատեսակներից, այդ թվում ծանր հրետանային զենքերից արդեն 2 ժամ ինտենսիվ հրետակոծվում են Կապանի, Գորիսի, Ջերմուկի, Վարդենիսի ու հարակից համայնքները։ Ըստ ստացված տեղեկությունների թիրախավորվում են նաև քաղաքացիական ենթակառուցվածքները։

Freedom House միջազգային իրավապաշտպան կազմակերպությունն իր մտահոգությունն է հայտնում ադրբեջանական զինված ուժերի կողմից հայկական բնակավայրերի հրետակոծության կապակցությամբ։

ՀՀ ՊՆ մամուլի խոսնակ Արամ Թորոսյանը տեղեկացնում է, որ սեպտեմբերի 13-ին Ադրբեջանի կողմից ձեռնարկված ռազմական գործողությունների հետևանքով հայկական կողմն ունի զոհեր և վիրավորներ, տվյալները ճշտվում են։ Նա նաև տեղեկացնում է, որ սեպտեմբերի 13-ի կեսգիշերնանց, Ադրբեջանի զինված ուժերի ստորաբաժանումները հրետանային միջոցների, ականանետերի ու ԱԹՍ–ների կիրառմամբ ինտենսիվ կրակ են բացել հայ–ադրբեջանական շփման գծի միանգամից մի քանի հատվածում տեղակայված հայկական դիրքերի ուղղությամբ։ Մասանվորապես, Սոթքի, Վարդենիսի, Գորիսի, Կապանի, Արտանիշի և Իշխանասարի ուղղությամբ տեղակայված դիրքերը։ Հարվածներ են հասցվում նաև քաղաքացիական ենթակառուցվածքներին։ ՊՆ խոսնակը հավելում է, որ հայկական զինված ուժերի ստորաբաժանումներն ամբողջ ծավալով կատարում են իրենց  առջև դրված մարտական խնդիրները։

## Հետևանքներ
### Սեպտեմբերի 20
Բնապահպանության և ընդերքի տեսչական մարմնի կողմից հարուցված վարչական վարույթի շրջանակում սեպտեմբերի 19-20-ը աշխատակիցները եղել են Վայոց ձորի մարզի Ջերմուկ համայնքում։ Տեսչական մարմնի աշխատակիցներն ԱԻՆ-ի, «Հայանտառ» ՊՈԱԿ-ի, ՏԻՄ ներկայացուցիչների ներգրավվածությամբ զննություն են իրականացրել Հայաստանի տարածքի նկատմամբ Ադրբեջանի կողմից սանձազերծած լայնածավալ ագրեսիայի ընթացքում սեպտեմբերի 12-15-ը Ջերմուկի վարչական տարածքում հրետակոծության հետևանքով հրդեհված անտառային տարածքներում։ Տեսչական մարմինը հայտնում է, որ զննվել է շուրջ 7 հեկտար անտառային տարածք։ Հաշվարկվում է բնությանը հասցված վնասի չափը։

## Ծանոթագրություններ

Կատեգորիա:2022 Հայաստանում
Կատեգորիա:Ադրբեջանի պատերազմական հանցագործություններ
Կատեգորիա:Ահաբեկչական գործողություններ Հայաստանում
Կատեգորիա:Հայ-ադրբեջանական շփման գիծ
Նափա

**Նափա** (), նավահանգստային քաղաք ԱՄՆ-ում՝ Կալիֆոռնիա նահանգի հյուսիսարևմտյան մասում՝ «Հյուսիսային ծոց» կոչվող տարածաշրջանում՝ Խաղաղ օվկիանոսի Սան Պաբլո ծովածոցի և այդ ծոցը թափվող Նափա գետի ափերին։ Նույնանուն շրջանի վարչական կենտրոնն ու խոշորագույն բնակավայրն է. զբաղեցնում է 47.33 քառակուսի կիլոմետր տարածք, 2021 թվականի դեկտեմբերի տվյալներով բնակչության թվաքանակը եղել է 77.480: Համարվում է Հյուսիսային Կալիֆոռնիայի «Գինու երկիր» անվանումով հայտնի երկրամասի կարևորագույն բնակավայրերից մեկը. այստեղ է սկիզբ առնում այսպես կոչված՝ «գինե երթուղին», որն անցնում է Նափայի դաշտավայրի գինեգործարաններով։ Քաղաքն ինքը հռչակվել է որպես ոչ միային գինեգործության, այլև զբոսաշրջության կենտրոն և համբավվել է նաև իր ռեստորաններով, արվեստի ու մշակութային միջոցառումներով։

## Կլիմա

## Քույր քաղաքներ
Նափան բարեկամական սերտ կապեր է հաստատել հետևյալ քաղաքների հետ.

*, Կասաբլանկա
*, Իվանումա
*, Լոնսեստոն

## Պատկերասրահ

Napa aerial (cropped2).jpg
City of Napa by the Napa River (cropped).JPG|
Château @ Domaine Carneros Winery (7581236496).jpg|
Alexandria Hotel and Annex June 2016 (cropped).jpg
Napa River floodwall USACE (cropped).JPG
Napa flood risk reduction efforts (6189504003).jpg
Darioush - Sarah Lou 04 (cropped).jpg
Andretti Winery, Napa Valley, California, USA (8400631750) (cropped).jpg
Grove - Stierch - April 2019 02.jpg
Ballooning In Napa (129976155).jpeg
DL 12 30 13 411x4 (17783355076).jpg
Lisbon Winery, 1720 Brown St., Napa, CA 10-9-2011 11-34-40 AM.JPG
Goodman Library, 1219 1st St., Napa, CA 9-5-2010 2-12-02 PM (cropped).JPG
06817-Napa-1905-State Hospital-Brück & Sohn Kunstverlag (cropped).jpg


## Ծանոթագրություններ

## Արտաքին հղումներ
* 

Կատեգորիա:ԱՄՆ-ի բնակավայրեր
Կատեգորիա:ԱՄՆ-ի նավահանգիստներ
Կատեգորիա:Կալիֆոռնիայի քաղաքներ
Կատեգորիա:Խաղաղ օվկիանոսի նավահանգիստներ
Amazon Luna

**Amazon Luna**, ամպային խաղային պլատֆորմը, որը մշակել և ղեկավարում է Amazon ընկերությունը։  Luna-ն ցուցադրվեց 2020 թվականի սեպտեմբերի 24-ին, իսկ առաջին բաժանորդագրությամբ հասանելիությունը մեկնարկեց 2020 թվականի հոկտեմբերի 20-ից։ Ծառայության ամսավճարը կազմում է 5,99 դոլար և աշխատում է  AWS-ի հիման վրա։

Ծառայությունը հասանելի է Windows, Mac, Amazon Fire TV, iOS և Android օպերացիոն համակարգերի համար։

Luna-ն թույլ է տալիս օգտատերերին խաղալ խաղեր 1080p 60fps կետայությամբ։

Ծառայության մեջ ներառված է Twitch-ը, ինչը թույլ է տալիս հեռարձակել խաղերը ուղիղ եթերով։

Amazon-ը կնքել է պայմանագիր Ubisoft ընկերության հետ՝ խաղային ալիք ստեղծելու համար։ Ալիքը ունի բաժանորդագրության վճարը, որը կազմում է 17,99 դոլար։

Գոյություն ունի նաև հավելյալ խաղերը փաթեթները ընտանիքների համար՝ 3 դոլար ամսավճարով, որը պարունակում է խաղեր E վարկանիշով։

Օգտատերը հնարավրություն ունի անհատապես բաժանորդագրվել այն փաթեթներին, որոնք անհրաժեշտ են իրեն։

Luna-ն ներկա պահին հասանելի է միայն ԱՄՆ-ի բաժանորդների համար, իսկ միջազգային տարբերակաի թողարկման մասին չի ասվում ոչինչ։

Amazon-ը թողարկել է Lunan, որպեսզի մրցակցի այլ ամպային խաղային համակարգերի հետ, ինչպիսիք են՝ Stadia, Xbox Cloud Gaming, PlayStation Now և GeForce Now։

## Վահանակ
Luna խաղային վահանակը առանձին աքսեսսուր է, որի արժեքը կազմում է՝ 49,99 դոլար։ Ներառված բարձրախոսը աջակցվում է Amazon Alexa-ի կողմից։ Վահանակը կարելի է միացնել Wi-Fi, Bluetooth կամ USB-C լարի միջոցով։

## Ծանոթագրություններ

Կատեգորիա:Առցանց ժամանց
Կատեգորիա:Առցանց ծառայություններ
Կատեգորիա:Խաղեր
Ուորեն (Միչիգան)

**Ուորեն** (), նավահանգստային քաղաք ԱՄՆ-ում՝ Միչիգան նահանգի Մաքոմ շրջանում, որի վարչական կենտրոնն ու խոշորագույն բնակավայրն է։ 2010 թվականի տվյալներով բնակչության թվաքանակը եղել է 134 056, 2020 թվականի տվյալներով՝ 139.387. այդ ցուցանիշով Ուորենը երրորդ տեղն է գրավում Միչիգան նահանգում։ Քաղաքը Դեթրոյթի արվարձանն է, ընկած է Հուրոն և Էրի լճերը միացնող նեղուցի ափին, զբաղեցնում է 89,18 քառակուսի կիլոմետր տարածք։

Ուորենում գործում են մի շարք խոշոր ընկերություններ, այդ թվում՝ General Motors Technical Center-ը, ԱՄՆ-ի բանակի Դեթրոյթի զինանոցը, TACOM Life Cycle Management Command-ը, Tank Automotive Research, Development and Engineering Center-ը (TARDEC), Big Boy Restaurants International-ը, Asset Acceptance-ը։

1940—1941 թվականներին քաղաքի մերձակա ամայուտում 138 հեկտարի վրա կառուցվել ու շահագործման է հանձնվել Դեթրոյթի տանկաշինական գործարանը, որը շուտով դարձել է խոշորագույն տանկաշինական ձեռնարկությունը աշխարհում (հենց այդ գործարանի տարածքում էլ գտնվել է ԱՄՆ-ի բանակի ավտո-զրահատանկային գլխավոր վարչությունը՝  TACOM-ը), և Ուորենը «աշխարհի տանկային մայրաքաղաքի» հռչակ է ձեռք բերել։ Երկրորդ համաշխարհային պատերազմի տարիներին այդ գործարանն ավելի շատ տանկ է արտադրել, քան ֆաշիստական Գերմանիայի ամբողջ տանկաշինական արդյունաբերությունը։

## Կլիմա

## Պատկերասրահ

Warren - Warren Civic Center (50826952147).jpg|
Warren - General Motors Technical Center (50826111923).jpg|
Detroit Arsenal Tank Plant.JPG
Shaw Park Warren Michigan.jpg
WarrenMottHigh.jpg
Saint Martin de Porres Church (Warren, Michigan) - exterior.jpg


## Ծանոթագրություններ

## Արտաքին հղումներ
* Քաղաքի պաշտոնական կայքէջը
* Warren Public Library

Կատեգորիա:ԱՄՆ-ի բնակավայրեր
Կատեգորիա:ԱՄՆ-ի նավահանգիստներ
Կատեգորիա:Միչիգանի քաղաքներ
Վազող սևամորթ

**«Վազող սևամորթ»** (), ռասայական կողմնակալ կարծրատիպ սևամորթների նկատմամբ, որը տարածված է հիմնականում ԱՄՆ-ում (բայց մի շարք դեպքերում նաև Կանադայում), երբ նկատում են փողոցով վազող սևամորթի։

ԱՄՆ-ում մանրաքայլ վազքը ժողովրդականություն է ձեռք բերել Երկրորդ համաշխարհային պատերազմից հետո, ընդ որում՝ ամերիկյան ԶԼՄ-ներում այն զանգվածաբար պատկերվել է որպես սպիտակամորթներին բնորոշ զբաղմունք։ Միևնույն ժամանակ, սևամորթ վազորդներին հասարակությունը վերաբերվել է կասկածանքով (ինչպես այն անձանց, որոնց կասկածում էին հանցագործության կատարման վայրից փախուստի մեջ)։ Կասկածներից պաշտպանվելու համար սևամորթ վազորդները ստիպված են եղել այնպիսի միջոցներ ձեռնարկել, ինչպիսիք են վառ հագուստ կրելը (որպեսզի սպառնալիքներ չստեղծեն), հիմնականում օրվա լուսավոր ժամերին կամ խմբերով վազելը, ինչպես նաև կանխամտածված փոքր արագությամբ վազելը, որպեսզի տպավորություն չստեղծեն, թե նրանք «փախչում են ինչ-որ մեկից»։

2021 թվականին Լինդսի Հորնբաքլը պարզել է, որ միջադեպերը հատկապես հաճախակի են եղել այն դեպքերում, երբ սևամորթներին նկատել են վազելիս սպիտակամորթների թաղամասերում, հատկապես ավելի բարձր սոցիալ-տնտեսական կարգավիճակ ունեցող սպիտակամորթների թաղամասերում։

Սոնյա Սանչեսի՝ 1968 թվականի «Բրոնքսը հաջորդն է» պիեսում կա մի տեսարան, որտեղ սպիտակամորթ ոստիկանը ձերբակալում է սևամորթին՝ նրան վազելիս տեսնելու պատրվակով։ ԱՄՆ Գերագույն դատարանի 2001 թվականի *Իլինոյսն ընդդեմ Ուորդլոուի* գործը, որտեղ պաշտպանվել է ոստիկանության կողմից մարդու խուզարկության օրինականությունը այն հիմքով, որ նա իբր փախել է ոստիկանությունից, քաղաքացիական իրավունքների համար պայքարողների կողմից նկարագրվել է որպես «սևամորթի փախուստի» նոր քրեական գործի ստեղծում։

Նման միջադեպերի այլ օրինակներից են 2015 թվականին Բալթիմորում Ֆրեդի Գրեյի մահը, 2015 թվականին Ջիմի Տորոնկի ձերբակալությունը Լոնդոնում, 2019 թվականին տեղի ունեցած միջադեպը Վանկուվերում (Կանադա), ինչպես նաև 2020 թվականին Ահմաուդ Արբերիի սպանությունը Ջորջիայում (ԱՄՆ)։

## Ծանոթագրություններ

## Գրականություն
* Dragan Milovanovic, Katheryn Russell-Brown (2001). *Petit Apartheid in the U.S. Criminal Justice System*. Carolina Academic Press. ISBN 9780890899519.
* 
* 

Կատեգորիա:Կարծրատիպեր
Ժան-Մարի Պերիե

**Ժան-Մարի Պերիե** (, ), ֆրանսիացի լուսանկարիչ և կինոռեժիսոր, դերասան Մարկ Պորելի եղբայրը։

## Կենսագրություն
Ծնվել է 1940 թվականին, նրա պաշտոնական հայրը հայտնի դերասան Ֆրանսուա Պերիեն է, իսկ կենսաբանական հայրը՝ երգիչ Անրի Սալվադորը։ Մայրը՝ դերասանուհի Ժակլին Պորելն է՝ լեգեդար դերասանուհի Գաբրիել Ռեժանի թոռնուհին։

Սալվադորից բաժանվելուց և Պերիենի հետ հարաբերություններ սկսելուց հետո Ժակլինը  չի իմացել, որ արդեն երեխայի է սպասում։

Ժան-Մարի Պերիեն սկսել է լուսանկարչությամբ զբաղվել 1956 թվականին՝ որպես Դանիել Ֆիլիպաչիի օգնական, որն աշխատում էր Մերի Քլեր ամենամսյա կանացի ամսագրում։ Որոշ ժամանակ Պերիեն եղել է «Jazz» ամսագրի, «Paris Match» և «Tele7jours» թերթերի լուսանկարիչը։ Զինվորական ծառայություն է անցել Ալժիրում։

1962-1974 թվականներին աշխատել է «Salut Les Copain»s թերթում։ Ժան-Մարի Պերիե բացի լուսանկարիչությունից զբաղվել է նաև ռեժիսորի աշխատանքով։ Նա գովազդային հոլովակներից աստիճանաբար անցել դեպի վավերագրական ու գեղարվեստական ֆիլմեր։ Նրա «Հանրային հեռախոս» ֆիլմը 1980 թվականին ներկայացվել է Կաննի կինոփառատոնին։

Նա աշխատել է համաշխարհային կինոյի, երաժշտության, նորաձևության այնպիսի աստղերի և խմբերի հետ, ինչպիսիք են «The Beatles֊ը», «The Rolling Stones֊ը», Ալեն Դելոնը, Ժակ Դյուտրոն, Ֆրանսուազա Արդին, Ջոնի Հալիդեյն, Ժան Պոլ Գոտյեն, Նատալի Փորտմանը։

## Ծանոթագրություններ

## Արտաքին հղումներ
* Official website 
*TO DO LIST FOCUS / EXPO : « LES BEATLES À PARIS »

Կատեգորիա:Ֆրանսիացի լուսանկարիչներ
Կատեգորիա:Կինոռեժիսորներ այբբենական կարգով
Կատեգորիա:Ֆրանսիացի կինոռեժիսորներ
Կատեգորիա:21-րդ դարի կինոռեժիսորներ
Կատեգորիա:Ֆրանսիացի ռեժիսորներ
Անրի Սալվադոր

**Անրի Սալվադոր** (, ), ֆրանսիացի երգիչ, կիթառահար և հեռուստահաղորդավար։ Նա նաև աշխատել է որպես կատակերգու, հրատարակիչ և դերասան, նրա կարիերան տևել է ավելի քան վեց տասնամյակ։

## Կենսագրություն
Անրի Սալվադորը ծնվել է 1917 թվականի հուլիսի 18-ին Ֆրանսիայի Կայեննա քաղաքում։ Նրա հայրը՝ Կլովիսը, ծագումով եղել է իսպանացի, իսկ մորական տատը՝ Անտոնին Պատերնը, ծագումով կարիբյան ավազանից։

Երբ նա յոթ տարեկան էր, Սալվադորի ծնողները տեղափոխվել են Փարիզ, որտեղ նա իր վաղ պատանեկության տարիներին հանդիպել է ջազ երաժիշտներ Լուի Արմսթրոնգին և Դյուկ Էլինգտոնին։

Նա  սկզբից եղել է ջութակի և շեփորի սիրահար, կիթառի հանդեպ իր կիրքը նա բացահայտել է 16 տարեկանում և շատ կարճ ժամանակում տիրապետել այդ գործիքին։ 1937 թվականին չորս տարի զորակոչվել է բանակ, որտեղ ծառայել է մինչև 1941 թվականը։ 1941 թվականին նա փախել է Ֆրանսիա, այնտեղից՝ Իսպանիա։ Ռեյ Վենտուրայի խմբում մինչև պատերազմի ավարտը նա շրջագայել է Հարավային Ամերիկայում և 1945 թվականին վերադարձել Ֆրանսիա, որտեղ սկսել է մենակատարի կարիերա։

1955 թվականին, երբ ռոք երաժշտությունը նոր է մտել նորաձևության մեջ, նա Հենրի Քորդինգ կեղծանունով ձայնագրություն է թողարկել։  Նույն թվականին նա իր առաջին հյուրախաղերով հանդես եկավ ԱՄՆ-ում։ 1961 թվականին նա ստեղծել է իր սեփական ձայնագրման լեյբլը։

Անրի Սալվադոր հայտնի է մանկական երգերի ձայնագրություններով։ Սալվադորը էստրադայում ակտիվորեն հանդես է եկել մինչև կյանքի վերջին օրերը։

## Սկավառակագրություն
1947: Maladie d’amour
1955: Henri Salvador chante ses derniers succès, Polydor (Le loup, la biche et le chevalier, Maladie d’amour, Clopin-clopant, etc.)
1956: Henri Salvador alias Henry Cording and his original Rock and roll boys, Philips
*1957: Sous les tropiques, Philips (Adieu foulards, adieu madras, Oh si y avait pas ton père, etc.)
*1959: Chanté par Henri Salvador, Barclay
*1960: Salvador s’amuse, Barclay (Blouse du dentiste, Gondolier, Moi j’préfère la marche à pied, etc.)
*1962: Succès, Philips/Salvador (Le lion est mort ce soir, Twist SNCF, etc.)
*1963: Henri Salvador, Philips/Salvador (Minnie petite souris, etc.)
*1964: Zorro est arrivé, Rigolo
*1965: Le travail c’est la santé, Rigolo
*1967: Henri Salvador, Rigolo (J’étais une bonne chanson, Enfoncez vous ça dans la tête, Claire, ma secrétaire, etc.)
*1968: Salvador, Rigolo (Une chanson douce, Quand faut y aller, faut y aller, etc.)
*1969: Henri Salvador, Rigolo
*1972: Le Petit poucet, Rigolo
*1977: Salvador 77, Rigolo
*1978: Henri Salvador, Rigolo
*1979: Salvador/Boris Vian, Rigolo
*1980: Salvador en fête, Rigolo
*1985: Henri, Pathé Marconi

## Ծանոթագրություններ

## Արտաքին հղումներ
* 
* 

Կատեգորիա:Երաժիշտներ այբբենական կարգով
Կատեգորիա:Ֆրանսիացի երգիչներ
Կատեգորիա:21-րդ դարի երգիչներ և երգչուհիներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի երգահաններ
Կատեգորիա:Ֆրանսիացի երաժիշտներ
Կատեգորիա:Ֆրանսիացի կիթառահարներ
Կատեգորիա:Բեմական կեղծանուններ
Կատեգորիա:Ֆրանսիացի դերասաններ
Հոպլոֆոբիա

**Հոպլոֆոբիա** ( նշանակում է զենքեր և ՝ վախ), վախ և հակակրանք զենքի և զինված քաղաքացիների նկատմամբ։

Այս քաղաքական նորաբանությունը ստեղծվել է թոշակի անցած ամերիկացի զինվորական Ջեֆ Կուպերի կողմից որպես նվաստացուցիչ տերմին՝ «զենքի նկատմամբ իռացիոնալ զզվանքը» նկարագրելու համար։

Որոշ բժշկական բառարաններում հոպլոֆոբիան կոչվում է ֆոբիա և վախ զենքից, հիմնականում՝ հրազենից։

## Տերմինի ծագում
Գրող, ծովային ծառայության պաշտոնաթող գնդապետ և զենքի հայտնի փորձագետ Ջեֆ Կուպերը պնդում է, որ 1962 թվականին հորինել է տերմինը՝ նկարագրելու այն, ինչն ինքը սահմանել է որպես «հոգեկան խանգարում, որը բաղկացած է տեխնիկական սարքերից, մասնավորապես՝ հրազենից իռացիոնալ վախից»։Ես հորինեցի «հոպլոֆոբիա» տերմինը 1962 թվականին՝ ի պատասխան բառի ընկալվող անհրաժեշտության՝ նկարագրելու մտավոր խանգարումը, որը բաղկացած է գործիքների, մասնավորապես՝ զենքի նկատմամբ անհիմն վախից։ Հոպլոֆոբիայի ամենատարածված դրսևորումն այն գաղափարն է, որ գործիքներն ունեն իրենց կամքը, բացի իրենց օգտագործողի կամքից։ […]Այսպիսով, հոպլոֆոբիան օգտակար բառ է, բայց ինչպես բոլոր բառերը, այն պետք է ճիշտ օգտագործվի։Տերմինի հիմքում ընկած է հունարեն երկու բառ՝ ՝ զենք և ՝ վախ։ Չլինելով հոգեբույժ՝ Կուպերը օգտագործել է տերմինը որպես այլընտրանք անգլիական այլ ժարգոնիզմների, որոնք օգտագործվել են ամերիկյան հրացանագործական համայնքում. «Մենք նրանց համարում ենք «զենք խլող» () և «հակահրազենային ֆանատիկոսներ» (), բայց այս տերմինները չեն բացատրում այս պահվածքը»։ Կուպերն այս պահվածքը վերագրել է հրազենի և այլ զենքերի հանդեպ իռացիոնալ վախին։ Կուպերի կարծիքն այն է, որ «հոպլոֆոբիայի ամենատարածված դրսևորումն այն գաղափարն է, որ գործիքները, մասնավորապես զենքերը, ունեն իրենց սեփական կամքը՝ անկախ իրենց օգտագործողներից»։ Pittsburgh Tribune-Review-ի հոդվածում սյունակագիր Դիմիտրի Վասիլարոսը պնդում է, որ այս տերմինը նախատեսված էր Կուպերի կողմից որպես ծաղր՝ ծաղրելու համար նրանց, ովքեր ազատ կամքով են օժտում զենքերին։

## Բժշկական կարգավիճակ
Հոպլոֆոբիան այն ֆոբիաներից չէ, որոնք թվարկված են Հոգեկան խանգարումների ախտորոշման և վիճակագրական ձեռնարկում, որը հրապարակվել է Ամերիկյան հոգեբուժական ասոցիացիայի կողմից։ Այնուամենայնիվ, տերմինն ընդգրկված է *Ֆոբիաների, վախերի և անհանգստության հանրագիտարանում* (երրորդ հրատարակություն), ինչպես նաև Օքսֆորդի հոգեբանության բառարանում։

Կուպերի շարադրած տերմինի իմաստն ու օգտագործումը դուրս է գալիս հոգեկան խանգարումների ախտորոշման և վիճակագրական ձեռնարկում օգտագործված ֆոբիայի սահմանումից։ Օրինակ, ֆոբիաների ախտորոշիչ չափանիշներից մեկն այն է, որ մարդը գիտակցում և ընդունում է, որ իր վախը իռացիոնալ է և հաճախ առաջացնում է որոշակի ֆունկցիոնալ խանգարումներ։ Հրազենի և զենքի այլ տեսակների նկատմամբ իրական ֆոբիաներ այս բառի բժշկական սահմանման մեջ կան, բայց այնքան էլ հաճախ չեն հանդիպում։

## Ծանոթագրություններ

Կատեգորիա:Նորաբանություններ
Կատեգորիա:Զենք
Համեստ նորաձևություն

[thumb|Արևելյան ուղղափառ կինը [Ուկրաինայում՝ հագին զգեստ և քրիստոնեական գլխաշոր]]
**Համեստ նորաձևություն** կամ **համեստ հագուկապ** տերմինը վերաբերում է կանանց նորաձևության միտումին, երբ նրանք կրում են հագուստ, որը գրեթե թաքցնում է մաշկը՝ բավարարելով նրանց հոգևոր և ոճական պահանջները՝ ելնելով հավատքի, կրոնական կամ անձնական նախասիրություններից։ «Համեստ» բառի ճշգրիտ մեկնաբանությունը տարբեր մշակույթների և երկրների միջև տարբերվում է։ Չկա միանշանակ մեկնաբանություն, քանի որ դրա վրա ազդում են յուրաքանչյուր երկրի սոցիալ-մշակութային առանձնահատկությունները։ Ի թիվս տարբեր մեկնաբանությունների, մեծամասնությունը համակարծիք է, որ համեստ նորաձևություն նշանակում է ազատ հագուստ, հարմարավետ հագնվել և մարմինը ծածկել՝ ըստ անձի հարմարավետության։

## Պատմություն
«Համեստ» տերմինը կարող է տարբեր մեկնաբանություններ ունենալ կրոնական սահմաններից դուրս և նույնիսկ դրանց ներսում։ Կարող են լինել նաև ընդհանրություններ. օրինակ՝ շատ քրիստոնյա, հրեա և մուսուլման կանայք իրենց գլուխը ծածկում են քողով՝ քրիստոնյա կանայք գլխաշորով, հրեա կանայք՝ թիշելով,  մուսուլման կանայք՝ հիջաբով։

2015 թվականի հուլիսի 28-ին Թուրինում տեղի է ունեցել համաշխարհային պանելային քննարկում, որի նպատակն էր սահմանել համեստ նորաձևության ուղեցույցներ։

Այս աճող երևույթն ուսումնասիրել են այնպիսի գիտնականներ, ինչպիսին է բրիտանացի պրոֆեսոր Ռեյնա Լյուիսը Լոնդոնի նորաձևության քոլեջից։ Թեմայի շուրջ նրա աշխատություններից կարելի է նշել «Համեստ նորաձևություն. ոճավորող մարմիններ, միջնորդ հավատք» (2013) և «Մուսուլմանական նորաձևություն. ժամանակակից ոճերի մշակույթներ» (2015)։

2018 թվականի վերջին համեստ նորաձևությունը համարվել է 250 միլիարդ դոլար արժողությամբ արդյունաբերություն։

## Երևույթի ընդունում
Մուսուլման և հրեա մարդիկ կրում են համեստ հագուստ՝ հետևելով կրոնական ուղեցույցներին։ Եվ այնուամենայնիվ սա գործում է որպես հզորացման ձև։ Ըստ ուղղափառ հրեա, նորաձևության լրագրող և Նյու Յորքի համալսարանի նորաձևության ամսվա «Meeting Through Modesty» նորաձևության սիմպոզիումի հիմնական բանախոս Միշել Հոնիգի դեռևս կա «ընդհանուր սխալ պատկերացում, որ համեստ հագուստն իր էությամբ ճնշող է»։ «Բայց եթե կանայք, այսպես կոչվող «ազատագրված երկրներում» դեռ ընտրում են ծածկել իրենց մարմինները, ապա դա նրանց ընտրությունն է»։

Այնուամենայնիվ, որոշ ֆեմինիստներ քննադատել են համեստ նորաձևությունը՝ այն համարելով «ցինիկ» հասկացություն։ 2019 թվականին, Գերմանիայի Ֆրանկֆուրտ քաղաքում կազմակերպված համեստ նորաձևության ցուցահանդեսից հետո, Terre des Femmes խմբից Ինգե Բելը հայտարարել է, որ դա «ապտակ է ամբողջ աշխարհում այն աղջիկների և կանանց, ովքեր չեն ցանկանում գլխաշոր կրել»։ «Էմմա» ամսագրին ակտիվիստի կողմից ուղարկված նամակում ցուցահանդեսն անվանվել է հարձակում ինչպես ներքին, այնպես էլ օտարերկրյա կանանց իրավունքների ակտիվիստների վրա՝ նաև ընդգծելով, որ «ամեն տարի Իրանում հազարավոր կանայք պատժվում են այս հագուստի կոդը խախտելու համար»։

## Ծանոթագրություններ

## Արտաքին հղումներ
*Is Modest Fashion The Next Big Thing? - Forbes

Կատեգորիա:Կրոնական հագուստ
Կատեգորիա:Հագուստի ոճեր
HMD Global

**HMD Global Oy**, ֆինական ընկերություն, որը զբաղվում է բջջային հեռախոսների արտադրությամբ և վաճառքով Nokia բրենդի ներքո։ Հիմնադրվել է 2016 թվականին Microsoft Mobile-ից հետ գնված բիզնես վրա։ Գործարքը ավարտվել է 2016 թվական դեկտեմբերին։ Ընկերությունը ղեկավարում էր Արտո Նումմելան, ով գլխավոր գրասենյակ տեղակայել էր Էսպոո քաղաքում, Nokia գլխավոր գրասենյակի մոտ։

HMD-ում աշխատում են Nokia ընկերության վետերանները։ Սարքավորումների արտադրությամբ զբաղվում է Foxconn FIH Mobile-ը։

Ինքը Nokia ընեկերությունը HMD-ում ներդրում չի իրականացրել, սակայն տնօրենների խորհուրդում ունի ներկայացուցիչ և պարտադիր պայմաններ։

## Պատմություն
Nokia ընկերությունը ժամանակին ամենահայտնի ընկերություններ, որը զբաղվում էր բջջային հեռախոսների արտադրությամբ։ Այդ բանից հետո երբ, իր դիրքը այս շուկայում վատթարացավ, 2014 թվականին ընկերությունը վաճառեց իր բջջային հեռախոսների բիզնեսը Microsoft ընկերությանը, որը դրա հիման վրա ստեղծեց Microsoft Mobile-ը։ Microsoft-ը շարրունակում էր օգտագործել Nokia  տարբերանիշը իր Lumia սմարթֆոներում մինչև 2014 թվականի հոկտեմբերը։ Չնայած նրան, որ Nokia-ն դադարեցրեց բջջային հեռախոսների արտադրությունը, այն շարունակում է ունենալ լայն ճանաչում, և ըներությունը որոշում է լիցենզավորել բրենդ նոր կազմակվորված HMD-ի համար։

2016 թվականին մայիսի 18-ին Microsoft ընկերությունը հայտարարեց հասարակ (ստեղներով) բջջային հեռախոսների արտոնության վաճառքի մասին, որը գնել էր Nokia-ից։ Յան Ֆոգգը IHS Technology-ից մեկնաբանեց, որ այդ ուղղությունը Microsoft-ի բիզնեսում համարվում է ավելորդ։ Գնորդները դարձան HMD Global և FIH Mobile։ HMD և Nokia Corporarion-ը կնքեցին պայմանագիր, որը տալիս էր բացարձակ իրավունք Nokia բրենդի օգտագործման համար՝ բջջային հեռախոսների և պլանշետների արտադրության ժամանակ, հետագա տասնամյակի ընթացքում։ HMD Global Microsoft Mobile-ից ստացավ իրավունք, օգտագործելու նախկինում թողարկված դիզայնների օգտագործման համար։ Nokia-ն այս քայլը մեկնաբանեց՝ «միավորելով ամենահայտնի բջջային բրենդը առաջատար օպերացիոն համակարգի հետ»։ Microsoft Mobile մի մասը, այդ թվում արտադրամասերը, գնվեցին FIH Mobile ընկերության կողմից, որը համարվում է Foxconn ընկերության դուստր ընկերությունը։

Microsoft Mobile-ի ստեղներով հեռախոների անցումը HMD և FIH սկսվեց 2016 թվականի դեկտեմբերի 1-ին։ Հետագայում, HMD ցուցադրեց նոր լոգոտիպը և կարգախոսը «The home of Nokia phones»։ 2016 թվականի դեկտեմբերի 13-ին ցուցադրեց իր առաջին սարքերը՝ Nokia 150 և 150 Dual SIM։

2017 թվականի փետրվարի 26-ին ցուցադրեց Nokia 3310-ը։

## Ծանոթագրություններ

Կատեգորիա:Բջջային հեռախոս արտադրողներ
Կատեգորիա:Տեղեկատվական տեխնոլոգիաներ
Կատեգորիա:2015 հիմնադրված ընկերություններ
Կաիմանա

**Կաիմանա** (), նավահանգստային ոչ մեծ քաղաք Ինդոնեզիայի Արևմտյան Պապուա մարզի Կաիմանայի ռեգենտությունում, որի վարչական կենտրոնն է։ 2010 թվականին անցկացված մարդահամարի տվյալներով բնակչության թվաքանակը եղել է 13.613:

2007 թվականի մարտ ամսին Ինդոնեզիայի ռազմածովային ուժերը զորավարություններ են անցկացրել քաղաքի մերձակա ջրերում՝ Կաիմանայի ծովածոցում։ Նավահանգստից բացի՝ քաղաքն ունի օդանավակայան։

## Ուշագրավ փաստեր
Կաիմանան մաս է կազմում Արևմտյան Պապուայի ծովային պահպանվող տարածքի (արգելոցի)։ Շրջակա անտառներում մի ժամանակ տարածված թիթեռները վերացման եզրին են։

Քաղաքի մերձակա ջրերում, մասնավորապես Տրիտոնի ծովախորշում կարելի է տեսնել կետեր, այդ թվում *Բրայդի կետ* անվանումով հայտնի ծովային հսկաներ։

## Կլիմա
Կաիմանային բնորոշ է արևադարձային անձրևային անտառների կլիման. հորդառատ անձրևներ կարող են տեղալ տարվա ցանկացած եղանակի։

## Ծանոթագրություններ

Կատեգորիա:Ինդոնեզիայի բնակավայրեր
Կատեգորիա:Ինդոնեզիայի նավահանգիստներ
Կատեգորիա:Ինդոնեզիայի քաղաքներ
Կատեգորիա:Խաղաղ օվկիանոսի նավահանգիստներ
Կատեգորիա:Նավահանգիստներ